มีประจำเดือนตั้งแต่18-24ค่ะ แต่มาน้อย มาเลื่อยๆ แรกออกสีชมพูแดงแร้วมาดำน้ำตาลที่หลังเป็นมา7วันได้แร้วค่ะตอนนี้ก็ยังมี มีปวดท้องน้อยรู้สึกเหมือนท้องป่องด้านล้างมดลูก ปวดหลังเป็นบางช่วงค่ะ มันจะเป็นโรคไรรึป่าวค่ะ
สวัสดีค่ะ หากเลือดที่เริ่มออกในวันที่ 18 ส.ค. อยู่ในช่วงวันเวลาที่ประจำเดือนควรจะมา เลือดดังกล่าวก็น่าจะเป็นประจำเดือน ซึ่งหากในวันที่ 24-25 ส.ค.นี้ เลือดเริ่มมีดำน้ำตาล แสดงว่าปริมาณเลือดเริ่มมีน้อยลงแล้ว หากหลังจากนี้ไม่มีเลือดออกมาอีก ก็ถือว่าเป็นประจำเดือนที่ปกติดีค่ะสำหรับอาการปวดท้องน้อย ท้องป่องและปวดหลัง เป็นอาการที่สามารถพบได้ในขณะมีประจำเดือน ดังนั้นหากหลังหมดประจำเดือน อาการหายไป ก็ไม่ได้ผิดปกติอะไรค่ะแต่หากเลือดที่เริ่มออกในวันที่ 18 ส.ค. ไม่ได้อยู่ในช่วงที่ประจำเดือนควรจะมา หรือหากเลือดยังคงออกนานเกิน 8 วัน หรือมีเลือดออกกะปริดกะปรอยออกมาอีกเรื่อยๆ หรืออาการปวดท้องน้อยเป็นรุนแรงขึ้น ไม่หายไป แสดงว่าเป็นอาการเลือดออกผิดปกติ ซึ่งอาจเกิดได้จากหลายสาเหตุ เช่น- เป็นภาวะแทรกซ้อนจากการตั้งครรภ์ เช่น มีแท้งคุกคาม เป็นต้น- มีการอักเสบติดเชื้อในโพรงมดลูก- ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาสตรี สมุนไพร อาหารเสริมต่างๆ รวมถึงยาบางอย่าง เช่น ยาป้องกันการแข็งตัวของเลือด ยาต้านเศร้า เป็นต้น- มีความผิดปกติที่มดลูกและรังไข่ เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งปากมดลูก เป็นต้น